Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12) te članka 28. Statuta Općine Ernestinovo (“Službeni glasnik” Općine Ernestinovo broj 1/13 i 4/13) Općinsko vijeće Općine Ernestinovo na svojoj 23. sjednici održanoj 16. ožujka 2016. donijelo je

**ZAKLJUČAK**

**o prihvaćanju revidirane početne cijene**

**za prodaju nekretnine u suvlasništvu**

**Općine Ernestinovo**

Članak 1.

Općinsko vijeće Općine Ernestinovo dana 10. rujna 2014. donijelo je zaključak o prodaji nekretnine u suvlasništvu Općine Ernestinovo, označene kao kčbr. 897/G k.o. Omišalj u naravi kuća, objekti, dvorište, šuma i park, površine od 5872 m2, upisane u z. k. uložak br. 4965, k.o. Omišalj.

Članak 2.

Zaključkom je prihvaćen Elaborat broj: 75/2014 od 8. kolovoza 2014. kojim je stalni sudski vještak Zlatko Košćina, dipl. ing. građ. iz Rijeke, Vidikovac 30, procijenio tržišnu vrijednost predmetne nekretnine te je na osnovu te procjene utvrđena jedinstvena početna prodajna cijena za sve suvlasničke udjele od 9.920.000,00 kuna.

Članak 3.

Dana 13. veljače 2016. stalni sudski vještak Zlatko Koščina, dipl. ing. građ. iz Rijeke, Vidikovac 30, izradio je Reviziju elaborata od 11. kolovoza 2014. o procjeni tržišne vrijednosti predmetne nekretnine, broj revidiranog elaborata: 15/2016.

Revizijom elaborata utvrđena je nova tržišna vrijednost predmetne nekretnine, koja iznosi: 9.790.000,00 kn, te se na osnovu te procjene utvrđuje jedinstvena početna prodajna cijena za sve suvlasničke udjele.

Članak 4.

Općinsko vijeće Općine Ernestinovo suglasno je da se za nekretninu iz članka 1. ovog zaključka utvrdi nova početna cijena u iznosu: 9.790.000,00 kn.

Članak 5.

Za zajedničkog predstavnika općina, koji će sudjelovati u radu povjerenstva za provedbu javnog natječaja za prodaju nekretnine, imenuje se IVAN HAMPOVČAN, pročelnik Jedinstvenog upravnog odjela Općine Antunovac.

KLASA: 940-01/16-02/6

URBROJ: 2158/04-16-1

Ernestinovo, 16. ožujka 2016.

Predsjednik

Općinskog vijeća

Siniša Stražanac